Սպորտի և երիտասարդության հարցերի նախարարության փոխանցմամբ՝ ուշու մարզաձևը ներառված է Միջազգային օլիմպիական կոմիտեի օրակարգում՝ օլիմպիական մարզաձև ճանաչվելու համար։ Եվրոպական գավաթի անցկացումը նպատակ ունի մասսայականացնել ուշուն Հայաստանում և տարածաշրջանում, ինչպես նաև բարձրացնել Հայաստանի հեղինակությունը Եվրոպայում՝ որպես բարձրակարգ առաջնություններ բարձր մակարդակով անցկացնելու կարողունակ պետություն: